**OBRAZLOŽENJE POSEBNOG DIJELA IZVJEŠTAJA O IZVRŠENJU FINANCIJSKOG PLANA LUČKE UPRAVE VUKOVAR ZA 2023. GODINU**

### 51280 Javna ustanova Lučka uprava Vukovar

Lučka uprava Vukovar je javna ustanova za upravljanje lukama i pristaništima na rijeci Dunav. Osnovana je od strane Republike Hrvatske 2001. godine na temelju Zakona o plovidbi i lukama unutarnjih voda.

Lučka uprava Vukovar obavlja poslove izgradnje i modernizacije lučkih građevina, održavanje zajedničkih lučkih građevina, davanje koncesija za obavljanje lučkih djelatnosti, nadzor nad radom koncesionara, provođenje reda u luci, zaštita okoliša u luci, marketing i promociju lučkog prometnog pravca na transportnom tržištu, izradu prijedloga planskih dokumenata za razvitak lučkog sustava i dr.

|  |  |  |  |  |  |
| --- | --- | --- | --- | --- | --- |
|  | Izvršenje 2022. (eur) | Plan 2023. (eur) | Izvršenje 2023. (eur) | Indeks izvršenje 2023./plan 2023. | Indeks izvršenje 2023./2022. |
| 51280-Javna ustanova Lučka uprava Vukovar | 1.559.064 | 4.496.450 | 3.315.005 | 73,7 | 212,6 |
| 3111-PRIPREMA I PROVEDBA PROJEKATA SUFINANCIRANIH SREDSTVIMA FONDOVA EU | 00 | 6.000 | 00 | 0,0 | 0,0 |
| 3115-RAZVOJ UNUTARNJE PLOVIDBE | 1.559.064 | 4.490.450 | 3.315.005 | 73,8 | 212,6 |

### 3111 PRIPREMA I PROVEDBA PROJEKATA SUFINANCIRANIH SREDSTVIMA FONDOVA EU

|  |  |  |  |  |  |
| --- | --- | --- | --- | --- | --- |
|  | Izvršenje 2022. (eur) | Plan 2023. (eur) | Izvršenje 2023. (eur) | Indeks izvršenje 2023./plan 2023. | Index izvršenje 2023./2022. |
| 3111-PRIPREMA I PROVEDBA PROJEKATA SUFINANCIRANIH SREDSTVIMA FONDOVA EU | 00 | 6.000 | 00 | 0,0 | 0,0 |

Cilj 1. Uspješna priprema i praćenje provedbe projekata sufinanciranih sredstvima fondova EU

Opis provedbe cilja programa

Programom se provode aktivnosti za postizanje uspješne pripreme i provedbe projekata sufinanciranih sredstvima fondova EU odnosno za ostvarenje ciljeva Nacionalnog plana oporavka i otpornosti 2021.-2026. kroz koji se provodi projekt "Opremanje luka i pristaništa infrastrukturom za zbrinjavanje otpada" s ciljem izgradnje terminala za prikupljanje otpada sa plovila i objekata za gospodarenje otpadom.

Ciljana vrijednost u 2023. godini uključivala je provedbu postupka javne nabave za provedbu daljnjih projektnih aktivnosti što nije realizirano zbog kašnjenja u provedbi samog natječaja za NPOO.

Pokazatelji učinka

|  |  |  |  |  |  |  |
| --- | --- | --- | --- | --- | --- | --- |
| Pokazatelj učinka | Definicija | Jedinica | Polazna vrijednost | Izvor podataka | Ciljana vrijednost (2023.) | Ostvarena vrijednost (2023.) |
| Stupanj provođenja projekta sukladno projektnom planu | Učinkovitost realizacije pripreme projekata sufinanciranih sredstvima fondova EU | % | 0 | Lučka uprava Vukovar | 1 | 0 |

#### K930006 NPOO - C1.4. R3-I4 OPREMANJE LUKA I PRISTANIŠTA INFRASTRUKTUROM ZA ZBRINJAVANJE OTPADA - LU VUKOVAR

|  |  |  |  |  |  |
| --- | --- | --- | --- | --- | --- |
| Naziv aktivnosti | Izvršenje 2022. (eur) | Plan 2023. (eur) | Izvršenje 2023. (eur) | Indeks izvršenje 2023./plan 2023. | Indeks izvršenje 2023./2022. |
| K930006-NPOO - C1.4. R3-I4 OPREMANJE LUKA I PRISTANIŠTA INFRASTRUKTUROM ZA ZBRINJAVANJE OTPADA - LU VUKOVAR | 00 | 6.000 | 00 | 0,0 | 0,0 |

Zakonske i druge pravne osnove

- Uredba (EU) 2021/241 Europskog Parlamenta i Vijeća od 12. veljače 2021. o uspostavi Mehanizma za oporavak i otpornost

- Strategija razvitka riječnog prometa u Republici Hrvatskoj za razdoblje od 2022. do 2023. godine, točka 6.5.1.2 i 6.4.3.8.

Opis aktivnosti

U izvještajnom razdoblju planirana sredstva su bila predviđena za provedbu postupka javne nabave za izradu projektno-studijske dokumentacije nakon dodjele potpore putem objavljenog natječaja kroz Nacionalni program oporavka i otpornosti. Obzirom da natječaj za potpore nije bio objavljen i samim time sredstva potpore nisu dodijeljena, Lučka uprava Vukovar nije ostvarila uvjete za izvršenje planiranih sredstava.

Pokazatelji rezultata

|  |  |  |  |  |  |  |
| --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Izvor podataka | Ciljana vrijednost (2023.) | Ostvarena vrijednost (2023.) |
| Izgradnja terminala za prikupljanje otpada s plovila i objekata za gospodarenje otpadom u luci Vukovar | Rezultat uključuje pripremu projektne dokumentacije te izgradnju terminala predviđenog strategijom prometnog razvoja | % | 0 | Lućka uprava Vukovar | 1 | 0 |

### 3115 RAZVOJ UNUTARNJE PLOVIDBE

|  |  |  |  |  |  |
| --- | --- | --- | --- | --- | --- |
|  | Izvršenje 2022. (eur) | Plan 2023. (eur) | Izvršenje 2023. (eur) | Indeks izvršenje 2023./plan 2023. | Index izvršenje 2023./2022. |
| 3115-RAZVOJ UNUTARNJE PLOVIDBE | 1.559.064 | 4.490.450 | 3.315.005 | 73,8 | 212,6 |

Cilj 1. Razvijen sustav unutarnje plovidbe

Opis provedbe cilja programa

Program ulaganja u lučku infrastrukturu i modernizacija luke udovoljava postojećoj i očekivanoj transportnoj potražnji na unutarnjim vodama. Razvoj u tehnološko tehničkom smislu kroz rekonstrukciju postojećih i izgradnju novih lučkih kapaciteta, u uvjetima bez globalnih poremećaja pridonosi povećanju količine prekrcajnog tereta i povećanju korisnika odnosno broja prihvaćenih i otpremljenih putnika u putničkim pristaništima.

Ciljana vrijednost povećanja količine prekrcajnog tereta za 2023. godinu nije ostvarena zbog poremećaja na tržištu uzrokovanom ratom u Ukrajini. Na lučkom području luke Vukovar od dana 10. kolovoza 2022. onemogućen je pretovar tereta (nafte i ugljena) ruskog porijekla, a kako je stanje ostalo nepromijenjeno, dolazi do značajnog smanjenja ostvarene vrijednosti u odnosu na razdoblje prije globalnih poremećaja.

Pokazatelji učinka

|  |  |  |  |  |  |  |
| --- | --- | --- | --- | --- | --- | --- |
| Pokazatelj učinka | Definicija | Jedinica | Polazna vrijednost | Izvor podataka | Ciljana vrijednost (2023.) | Ostvarena vrijednost (2023.) |
| Povećanje količine prekrcajnog tereta u luci Vukovar | Ukupna količina prekrcajnog tereta u luci Vukovar | tona | 400.000 | Lučka uprava Vukovar | 500.000 | 173.362 |
| Povećanje broja putnika u pristaništima Lučke uprave Vukovar | Ukupan broj prevezenih putnika u domaćem i međunarodnom prometu u pristaništima Lučke uprave Vukovar | putnik | 48.000 | Lučka uprava Vukovar | 55.000 | 76.690 |

#### A930001 ADMINISTRACIJA I UPRAVLJANJE

|  |  |  |  |  |  |
| --- | --- | --- | --- | --- | --- |
| Naziv aktivnosti | Izvršenje 2022. (eur) | Plan 2023. (eur) | Izvršenje 2023. (eur) | Indeks izvršenje 2023./plan 2023. | Indeks izvršenje 2023./2022. |
| A930001-ADMINISTRACIJA I UPRAVLJANJE | 380.475 | 619.902 | 431.969 | 69,7 | 113,5 |

Zakonske i druge pravne osnove

- Zakon o plovidbi i lukama unutarnjih voda

- Uredba o upravljanju i vođenju poslova lučkih uprava unutarnjih voda

- Uredba o tehničko-tehnološkim uvjetima za luke i uvjetima sigurnosti plovidbe u lukama i pristaništima unutarnjih voda

- Uredba o određivanju lučkog područja luke Vukovar

- Uredba o pristaništima unutarnjih voda

- Pravilnik o kriterijima za određivanje naknada za koncesije u lukama i pristaništima unutarnjih voda

- Pravilnik o tovarištima

- Pravilnik o uvjetima za obavljanje djelatnosti brodarskog agenta

- Pravilnik o organizaciji i sistematizaciji radnih mjesta

- Pravilnik o plaćama, naknadama plaća i drugim novčanim i nenovčanim primicima

Opis aktivnosti

U okviru aktivnosti Administracija i upravljanje rashodi su financirani iz namjenskih i vlastitih prihoda, a najznačajniji iznos utrošenih sredstava se odnosi na rashode za zaposlene, naknade za upravno vijeće, zakupnine i najamnine, režijske troškove, računalne i ostale usluge te članarine i norme.

Rashodi za zaposlene u iznosu od 235.859 eura uključuju plaće, doprinose na obvezno zdravstveno osiguranje, naknade za prijevoz i ostale rashode za zaposlene. Naknade za rad upravnog vijeća iznose 19.168,35 eura, kojima se mjesečno isplaćuje naknada za pet članova. Na zakupnine i najamnine je utrošeno 26.790,56, što obuhvaća trošak za najam poslovnog prostora i operativni leasing za službeno vozilo. Režijski troškovi (električna energija, voda, plin, motorni benzin i dizel gorivo i komunalne usluge) iznose 47.358,38 eura. Rashodi za računalne usluge iznose 12.811,92 eura, a odnose se na troškove izrade nove i održavanje web stranice, usluge održavanja Konto programa te usluge FINA-e. Na ostale usluge je utrošeno 12.811,92 eura, a najvećim dijelom za usluge čišćenja poslovnog prostora i godišnju naknadu za čuvanje i skladištenje poslovne dokumentacije u Državnom arhivu. Za članarine i norme je utrošeno 13.376,19 eura od čega se 13.272,00 eura odnosi na članarinu u Zajednici lučkih uprava unutarnjih voda.

#### A930002 GRADNJA I ODRŽAVANJE

|  |  |  |  |  |  |
| --- | --- | --- | --- | --- | --- |
| Naziv aktivnosti | Izvršenje 2022. (eur) | Plan 2023. (eur) | Izvršenje 2023. (eur) | Indeks izvršenje 2023./plan 2023. | Indeks izvršenje 2023./2022. |
| A930002-GRADNJA I ODRŽAVANJE | 748.958 | 2.949.846 | 2.645.062 | 89,7 | 353,2 |

Zakonske i druge pravne osnove

- Zakon o plovidbi i lukama unutarnjih voda

- Uredba o tehničko-tehnološkim uvjetima za luke i uvjetima sigurnosti plovidbe u lukama i pristaništima unutarnjih voda

- Uredba o određivanju lučkog područja luke Vukovar

- Uredba o pristaništima unutarnjih voda

- Strategija prometnog razvoja Republike Hrvatske 2017. -2030., točke 2.7, 4.2.6 i 5.6.

- Strategija razvitka riječnog prometa u Republici Hrvatskoj za razdoblje od 2022. do 2023. godine, točka 6.4.3.

Opis aktivnosti

U okviru ove aktivnosti izvršenje se odnosi na realizirane aktivnosti u sklopu planiranih projekta gradnje i modernizacije te održavanja lučkih građevina.

Najznačajnija utrošena sredstva odnose se na projekt izgradnje pristaništa (riječne marine) u Batini gdje je u promatranom razdoblju ukupno utrošeno 1.332.607,94 eura. Završena je izgradnja pristaništa te su podmireni troškovi kompletnog nadzora nad radovima. Tijekom 2024. godine se očekuje otvaranje i razvrstavanje pristaništa.

Drugi najznačajniji rashod odnosi se na projekt izgradnje pristaništa u Nijemcima. Ukupni trošak u promatranom razdoblju iznosi 135.931,22 eura, a njime su podmireni troškovi radova, nadzora prilikom izgradnje, troškovi koordinatora te geodetske usluge. Navedenim aktivnostima izgradnja putničkog pristaništa je završena. Također, izrađen je elaborat pristanišnog područja te je u izradi analiza opravdanosti davanja koncesije. Predana je dokumentacija u nadležnu Lučku kapetaniju Vukovar u svrhu dodjele oznake i upisa u plutajućeg objekta u Upisnik.

U sklopu projekta izgradnje pristaništa u Dalju utrošeno je 49.481,65 eura za geodetske podloge za pripremu idejnog projekta, izradu projektne dokumentacije te izradu geotehničkog elaborata.

Projekt ugradnje dodatnih fingera u riječnoj marini „Marina“ u Vukovaru je završen uz izvršen pregled HRB-a. Ukupni trošak projekta iznosi 36.349,53 eura, a njime je obuhvaćen projekt sidrenja, plan izvođenja radova i sami radovi. Uz navedeno je u „Marini“ ugrađen novi sustav videonadzora vrijednosti 10.521,00 eura.

Za planirani projekt izgradnje riječne marine u Andrijaševcima u promatranom razdoblju je izrađena projektna dokumentacija, ishođena je lokacijska dozvola te je podmiren trošak elaborata parcelacije pristanišnog područja, za što je ukupno utrošeno 90.046,01 eura.

Ujedno, za planirani projekt izgradnje riječne marine na virovima u Otoku u promatranom razdoblju je utrošeno 33.346,60 eura za idejni projekt, projektnu dokumentaciju te lokacijsku dozvolu, a za projekt izgradnje riječne marine na Vučedolu u Vukovaru je utrošeno 36.625,00 eura za izradu projektnog zadataka te koncepcijskog rješenja.

U promatranom razdoblju za dva planirana projekta izrađeni su idejni projekt, projektni zadatak, koncepcijsko rješenje te geodetski elaborat. Jedan od njih je projekt izgradnje pristaništa u Privlaci gdje je za navedene aktivnosti utrošeno 23.693,75 eura, a drugi je projekt uređenja toka i obale rijeke Bosut na području općine Stari Jankovci za koji je utrošeno 23.381,25 eura.

Na području luke i lučkog područja u promatranom razdoblju su učinjena dodatna ulaganja, a najznačajnija su nabava i ugradnja ograde oko lučkog područja vrijednosti 27.468,75 eura i ulaganja na skladišnoj zgradi – izrada fasade u vrijednosti 31.788,04 eura i nabava novih segmentnih vrata vrijednosti 32.862,50 eura.

U promatranom razdoblju provedeni su brojni projekti tekućeg i investicijskog održavanja na lučkom području. Jedan od značajnijih je izvedena sanacija industrijskih kolosijeka sukladno izvješću o izmjeri i vizualnom pregledu za koju je ukupno utrošeno 96.442,64 eura. U luci Vukovar je izvedena sanacija postojećih instalacija u luci Vukovar za koju je utrošeno 18.229,41 eura te izmještanje toplovoda u carinskom skladištu na lučkom području luke Vukovar u iznosu od 15.661,29 eura. Za uslugu bojanja pontona na putničkom pristaništu u Aljmašu utrošeno je 32.402,78 eura, a za redovne usluge uklanjanja nakupljenih naplavina na pristaništu Marina u Vukovaru i pristaništima u Iloku, Batini i Aljmašu utrošeno je 85.687,50 eura.

Pokazatelji rezultata

|  |  |  |  |  |  |  |
| --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Izvor podataka | Ciljana vrijednost (2023.) | Ostvarena vrijednost (2023.) |
| Povećanje broja izgrađenih pristaništa | Izgradnja putničkih pristaništa na području lokacije Vučedol, Vukovar, Andrijaševci, Otok te komunalnih pristaništa na Otoku sportova u Vukovaru i Batini | broj | 6 | Lučka uprava Vukovar | 9 | 7 |

#### K930004 CEF 2014-2020 - PRIPREMA FAIRWAY 2 RADOVA NA KORIDORU RAJNA-DUNAV - PRIVEZIŠTA

|  |  |  |  |  |  |
| --- | --- | --- | --- | --- | --- |
| Naziv aktivnosti | Izvršenje 2022. (eur) | Plan 2023. (eur) | Izvršenje 2023. (eur) | Indeks izvršenje 2023./plan 2023. | Indeks izvršenje 2023./2022. |
| K930004-CEF 2014-2020 - PRIPREMA FAIRWAY 2 RADOVA NA KORIDORU RAJNA-DUNAV - PRIVEZIŠTA | 78.540 | 64.570 | 63.697 | 98,6 | 81,1 |

Zakonske i druge pravne osnove

- Zakon o plovidbi i lukama unutarnjih voda

- Uredba o pristaništima unutarnjih voda

- Strategija prometnog razvoja Republike Hrvatske 2017. – 2030., točke 2.7, 4.2.6 i 5.6.

- Ugovor o bespovratnim sredstvima No INEA/CEF/TRAN/M2019/2113451

Opis aktivnosti

Kroz ovaj projekt koji je dijelom nacionalno sufinanciran (15%), a dijelom iz EU sredstava (85%), u 2023. godini najznačajnija sredstva su utrošena na intelektualne usluge izrade studijske dokumentacije "Analiza infrastrukture privezišta za rijeke Dunav i Savu" (44.246,48 €), a stupanj dovršenosti projektne dokumentacije je iznad planiranog za 2023. godinu, što znači da je tijekom 2023. godine finalizirana izrada studijsko projektne dokumentacije na razini projekta te do kraja trajanja projekta odnosno 31. prosinca 2024. godine ostaju troškovi rada projektnog osoblja i putovanja na završnu konferenciju.

Planirana sredstva nisu u potpunosti utrošena zbog manjih rashoda za zaposlene u odnosu na planirane i neuplaćenog predujma. Rashodima za zaposlene plaćeni su troškovi za plaće i doprinose za obvezno zdravstveno osiguranje troje zaposlenih na projektu, a izvršenje je manje od plana radi odstupanja u odnosu na stvarno obračunate troškove djelatnika.

Pokazatelji rezultata

|  |  |  |  |  |  |  |
| --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Izvor podataka | Ciljana vrijednost (2023.) | Ostvarena vrijednost (2023.) |
| Stupanj dovršenosti projektne dokumentacije | Pripremom projektne dokumentacije za radove na koridoru Rajna -Dunav-Privezišta stvara se preduvjet za procjenu potrebe izgradnje privezišta duž hrvatske dionice Dunava i Save | % | 60 | Lučka uprava Vukovar | 86 | 100 |

#### K930005 CEF - PRIPREMA PROJEKTNE DOKUMENTACIJE ZA IZGRADNJU VERTIKALNE OBALE U LUCI VUKOVAR

|  |  |  |  |  |  |
| --- | --- | --- | --- | --- | --- |
| Naziv aktivnosti | Izvršenje 2022. (eur) | Plan 2023. (eur) | Izvršenje 2023. (eur) | Indeks izvršenje 2023./plan 2023. | Indeks izvršenje 2023./2022. |
| K930005-CEF - PRIPREMA PROJEKTNE DOKUMENTACIJE ZA IZGRADNJU VERTIKALNE OBALE U LUCI VUKOVAR | 256.610 | 837.928 | 170.073 | 20,3 | 66,3 |

Zakonske i druge pravne osnove

- Zakon o plovidbi i lukama unutarnjih voda

- Uredba o određivanju lučkog područja luke Vukovar

- Strategija prometnog razvoja Republike Hrvatske 2017.-2030., točka 2.7, 4.2.6 i 5.6.

- Ugovor o bespovratnim sredstvima sklopljen s INEA/CEF/TRAN/M2019/2114380

Opis aktivnosti

Kroz ovaj projekt koji je dijelom nacionalno sufinanciran (15%), a dijelom iz EU sredstava (85%), u 2023. godini najznačajnija sredstva utrošena su na pripremu projektne dokumentacije za izgradnju vertikalne obale u luci Vukovar, koja uključuje Nacrt Glavnog projekta u iznosu od 111.552,85 €, troškove rada povjerenstva za ishođenje rješenja o prihvatljivosti zahvata za okoliš u iznosu od 2.200,00 €, usluge revizije glavnog projekta u iznosu od 9.187,50 € te troškove izrade Elaborata optimalnog tehničkog rješenja priključenja i troškove prve rate za priključenje HEP-a u iznosu od 18.266,29 €. Stupanj dovršenosti projektne dokumentacije odstupa od planiranog za 2023. godinu budući da je došlo do kašnjenja u ishođenju rješenja o prihvatljivosti zahvata za ekološku mrežu i okoliš što je u konačnici uzrokovalo kašnjenja u pripremi ostale dokumentacije (Finalna verzija glavnog projekta, podnošenje zahtjeva za lokacijsku i građevinsku dozvolu te izrada izvedbenog projekta). Također, utrošenim sredstvima plaćena je usluga praćenja projekta, pripreme dokumentacije, promidžbe i vidljivosti u iznosu od 26.903,28 € te troškovi plaća za djelatnika Lučke uprave Vukovar koje se isplaćuju iz projekta, u ukupnom iznosu od 26.555,30 €.

Ukupno izvršenje projekta je manje od plana jer nisu utrošena sredstva za plaćanje troškova konferencije u organizaciji Lučke uprave Vukovar radi kašnjenja provedbe projektnih aktivnosti. Ukupno manje utrošena sredstva rezultat su izostanka isporuke Glavnog projekta te plaćanja usluga povezanih s ishođenjem rješenja o prihvatljivosti zahvata za ekološku mrežu i okoliš. Kako do kraja trajanja ugovora o pripremi projektne dokumentacije 15. prosinca 2023. godine, odabrani konzorciji radi kašnjenja u procesima javno pravnih tijela nije isporučio sve isporučevine koje su trebale biti plaćene, ugovor je produljen do 15. rujna 2024. godine za kada je planirano plaćanje preostalog iznosa ugovora.

Pokazatelji rezultata

|  |  |  |  |  |  |  |
| --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Izvor podataka | Ciljana vrijednost (2023.) | Ostvarena vrijednost (2023.) |
| Stupanj dovršenosti projektne dokument acije | Pripremom projektne dokumentacije stvara se preduvjet za realizaciju izgradnje vertikalne obale što će rezultirati povećanjem kapaciteta i konkurentnosti luke Vukovar | % | 26 | Lučka uprava Vukovar | 80 | 45 |

#### K930007 CEF - FAIRWAY DANUBE II - BUDUĆI KORACI ZA UNAPRJEĐENJE PLOVIDBE NA DUNAVU

|  |  |  |  |  |  |
| --- | --- | --- | --- | --- | --- |
| Naziv aktivnosti | Izvršenje 2022. (eur) | Plan 2023. (eur) | Izvršenje 2023. (eur) | Indeks izvršenje 2023./plan 2023. | Indeks izvršenje 2023./2022. |
| K930007-CEF - FAIRWAY DANUBE II - BUDUĆI KORACI ZA UNAPRJEĐENJE PLOVIDBE NA DUNAVU | 00 | 17.875 | 3.876 | 21,7 | 0,0 |

Zakonske i druge pravne osnove

- Zakon o plovidbi i lukama unutarnjih voda (NN 144/21)

- Strategija prometnog razvoja Republike Hrvatske 2017. – 2030., točke 2.7, 4.2.6 i 5.6.

Opis aktivnosti

Lučka uprava Vukovar sudjeluje u projektu kao pridruženi partner u provedbi radnog paketa WP6 koji se odnosi na pripremu Studija za dogradnju infrastrukture za privezište sa ukupnim budžetom od 317.000,00 eura. Planirana sredstva u 2023. godini bila su predviđena su za izradu Idejnog rješenja privezišta u Vukovaru te za troškove službenog putovanja u sklopu provedbe projekta. Za izradu idejnog rješenja proveden je postupak javne nabave, a idejno rješenje je sukladno planiranom izrađeno u prosincu 2023. godine s valutom plaćanja u 2024. godini. Utrošeni iznos u izvještajnom razdoblju odnosi se na troškove službenog putovanja za dva radna sastanka koja su organizirana u sklopu projekta.

Pokazatelji rezultata

|  |  |  |  |  |  |  |
| --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Izvor podataka | Ciljana vrijednost (2023.) | Ostvarena vrijednost (2023.) |
| Stupanj dovršenosti projektne dokumentacije | Pripremom studijsko-projektne dokumentacije stvara se preduvjet za izgradnju privezišta – mjesta za boravak plovila na vodnom putu u svrhu izmjene i kraćeg odmora posade plovila | % | 0 | Lučka uprava Vukovar | 10 | 10 |

#### T930003 INTERREG DIONYSUS - INTEGRACIJA DUNAVSKE REGIJE U PAMETAN I ODRŽIV MULTIMODALNI I INTERMODALNI TRANSPORTNI LANAC

|  |  |  |  |  |  |
| --- | --- | --- | --- | --- | --- |
| Naziv aktivnosti | Izvršenje 2022. (eur) | Plan 2023. (eur) | Izvršenje 2023. (eur) | Indeks izvršenje 2023./plan 2023. | Indeks izvršenje 2023./2022. |
| T930003-INTERREG DIONYSUS - INTEGRACIJA DUNAVSKE REGIJE U PAMETAN I ODRŽIV MULTIMODALNI I INTERMODALNI TRANSPORTNI LANAC | 94.480 | 329 | 327 | 99,4 | 0,3 |

Zakonske i druge pravne osnove

- Zakon o plovidbi i lukama unutarnjih voda

- Ugovor o subvenciji za provedbu projekta DIONYSUS; sklopljen sa upravljačkim tijelom Dunavskog transnacionalnog programa; broj: DTP3-576-3.1-DIONYSUS, od 01.09.2020. godine

Opis aktivnosti

Ovaj projekt je započeo sa svojom provedbom 1.7.2020. godine, a provedba projektnih aktivnosti trajala je 30 mjeseci, stoga je službeni završetak projekta bio 31.12.2022. godine. Budući da se trošak osoblja iskazuje kroz angažman djelatnika u postotku od bruto plaće, u promatranom razdoblju ove godine isključivo su podmireni troškovi osoblja (plaće) za mjesec prosinac 2022. godine u iznosu od 327, 15 eura.

Pokazatelji rezultata

|  |  |  |  |  |  |  |
| --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Izvor podataka | Ciljana vrijednost (2023.) | Ostvarena vrijednost (2023.) |
| Udio izvršenih aktivnosti u okviru projekta | Kroz projektnu aktivnost Izrade razvojnog plana luke Vukovar stvara se preduvjet za integrirani razvoj luke | % | 97 | Lučka uprava Vukovar | 100 | 100 |

Ravnatelj

Grgo Sabljić, struč.spec.ing.sec.